**USLOVNE REČENICE**

**USLOVNE-KONDICIONALNE-POGODBENE**

Povezuju uslov, pogodbu ili mogućnost vršenja onoga što se iznosi glavnom rečenicom.

Primjer: *Ako meni do nevolje dođe ja ću znati koplje okrenuti.*

Rečenica koja kazuje uslov naziva se *uvodnica* ili *protaza*, a rečenica koja iznosi ono što se vrši tim uslovom je *zaključnica* ili *apodoza*. Prirodan red ovih rečenica je da prvo stoji uvodnica, pa onda zaključnica. Međutim, smatra se da prvo stoji zaključnica, pa tek uvodnica. Postoje slučajevi kada je na prvom mjestu glavna, a na drugom zavisna rečenica. Tada se odvajaju zarezom.

Primjeri: *Ja bih mu odgovorio* (zavisna rečenica) *kad bi me pitao* (glavna rečenica).

 *Kad bi mene pitao* (glavna rečenica), *ja bih mu odgovorio* (zavisna rečenica).

**Podjela uslovnih rečenicama prema veznicima**

1. *realne*
2. *potencijalne (moguće)*
3. *irealne*

Osnovni veznici ovih rečenica su: **ako, kad, da**, upotrebljava se rječca **li** u položaju iza predikata, može se upotrijebiti veznik **što**, sasvim rijetko i stari veznik **bud'mi**.

Uslovne rečenice se preko veznika kad dodiruju sa uzročnim i vremenskim rečenicama. U zavisnosti od intonacije i upotrebe glagolskog vremena koja će rečenica biti sa tim veznikom, ali je vremenska nijansa uvijek prisutna.

Primjer: Kad griješi čovjek ispašta.

Ukoliko shvatimo da čovjek ispašta zato što griješi - to je uzročna, čovjek ispašta onda kada griješi - to je vremenska rečenica.

Uslovne rečenice sa veznikom kad obično imaju u svom sklopu glagolske načine. Ako se npr. upotrebljava potenicijal u zavisnoj rečenici.

Primjer: *S čuđenjem bi zastali kad bi čuli*.

U uslovnim rečenicama sa veznikom ako normalno je da u predikatu bude potencijal.

Primjer: *Dao bih mu ako bi zatražio*.

Ali predikat može biti i u drugom glagolskom obliku i tada izražava stav, pretpostavku ili sumnju.

Primjer: *Daću mu ako mi zatraži*.

Pogodbene rečenice koje se vezuju veznikom **da** iskazuju uslov koji nedostaje da bi se mogla vršiti radnja u glavnoj rečenici.

Primjer: *Da koje od vas vreteno padne u jamu, njena će se majka pretvoriti u kravu* (nemoguće).

Veznik **što** ide uz uzročne rečenice, ali vezuje i uslovne.

Primjer: *Što me care za svatove pita neka kupi koliko mu drago*.